Komission asetus (ETY) N:o 1775/93, annettu 2 päivänä heinäkuuta 1993, Madeiraan ja Azoreihin liittyvien erityistoimenpiteiden soveltamista koskevista yksityiskohtaisista säännöistä perunoiden ja sikurin osalta annetun asetuksen (ETY) N:o 2165/92 muuttamisesta



Virallinen lehti nro L 162 , 03/07/1993 s. 0023 - 0024

Suomenk. erityispainos Alue 3 Nide 50 s. 0221

Ruotsink. erityispainos Alue 3 Nide 50 s. 0221



KOMISSION ASETUS (ETY) N:o 1775/93, annettu 2 päivänä heinäkuuta 1993, Madeiraan ja Azoreihin liittyvien erityistoimenpiteiden soveltamista koskevista yksityiskohtaisista säännöistä perunoiden ja sikurin osalta annetun asetuksen (ETY) N:o 2165/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 10 artiklan, 16 artiklan 3 kohdan ja 27 artiklan 4 kohdan, ottaa huomioon yhteisessä maatalouspolitiikassa sovellettavasta laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3) ja erityisesti sen 6 artiklan 2 kohdan, sekä katsoo, että erityiseen hankintajärjestelmään kuuluvien tuotteiden määrät määritetään määräajoin laadittavien ja markkinoiden erityisten tarpeiden mukaan tarkistettavien arvioiden perusteella ottaen huomioon paikallinen tuotanto ja perinteinen kauppa; tarpeiden tyydyttämisen takaamiseksi määrien, hinnan ja laadun osalta sekä yhteisöstä peräisin olevien hankintojen osuuden säilyttämisen varmistamiseksi muualta yhteisöstä peräisin oleville tuotteille myönnettävä tuki määritetään sellaisin edellytyksin, jotka lopullisen kuluttajan kannalta vastaavat kolmansista maista peräisin olevien tuotteiden tuontitulleista vapauttamisesta saatavia etuja, asetuksen (ETY) N:o 1600/92 2 ja 3 artiklan mukaisesti olisi vahvistettava hankinta-arvio markkinointivuodeksi 1993/1994 ja Madeiran hankintaan liittyvän tuen määrä muualta yhteisöstä lähtöisin oleville siemenperunoille; tuki on vahvistettava ottaen huomioon erityisesti maailmanmarkkinoiden hankintakustannukset ja Madeiran maantieteellisestä asemasta johtuvat olosuhteet, maatalouden muuntokursseja koskevia perusteita ja säännöksiä on muutettu perusteellisesti asetuksella (ETY) N:o 3813/92 käyttöön otetussa uudessa maatalouden rahoitusjärjestelmässä; maatalousalalla käytettävien muuntokurssien määrittämistä ja soveltamista koskevista yksityiskohtaisista säännöistä 30 päivänä huhtikuuta 1993 annetussa komission asetuksessa (ETY) N:o 1068/93(4) vahvistetaan uusien säännösten perusteella maatalouden muuntokurssin lähtökohdat; asetuksen (ETY) N:o 1600/92 16 ja 27 artiklassa tarkoitettujen tukien lähtökohtia olisi mukautettava uusien sovellettavien säännösten perusteella, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetus (ETY) N:o 2165/92(5) seuraavasti. 1. Korvataan 1 artikla seuraavasti: "1 artikla Asetuksen (ETY) N:o 1600/92 2 ja 3 artiklan mukaisesti CN-koodiin 0701 10 00 kuuluvien siemenperunoiden hankinta-arvion määräksi, joka vapautetaan kolmansista maista peräisin olevalta Madeiraan suuntautuvalta suoralta tuonnilta kannettavasta maksusta tai joka saa yhteisön tukea, vahvistetaan 1 500 tonniksi ajanjaksolle 1 päivästä heinäkuuta 1993 30 päivään kesäkuuta 1994." 2. Korvataan 12 artikla seuraavasti: "12 artikla 1. Edellä 6 artiklassa tarkoitetun hehtaarituen määrä muunnetaan kansalliseksi valuutaksi soveltamalla 7 artiklan 1 kohdassa tarkoitetun tukihakemusten jättämiselle vahvistetun määräajan viimeisenä päivänä voimassa olevaa maatalouden muuntokurssia. 2. Kaupanpitämistä koskevaa tukea määritettäessä ja maksettaessa sovellettava maatalouden muuntokurssi on ensimmäisenä päivänä, jona ostaja ottaa tuotteet haltuunsa, voimassa oleva muuntokurssi. Kolmansien maiden kansallisena valuuttana ilmoitetut määrät muunnetaan jäsenvaltion kansalliseksi valuutaksi soveltamalla edellisessä alakohdassa tarkoitettuna päivänä voimassa olevan tullausarvon määrittämisessä käytettävää muuntokurssia." 2 artikla Tämä asetus tulee voimaan 1 päivänä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1993. Komission puolesta René STEICHEN Komission jäsen (1) EYVL N:o L 173, 27.6.1992, s. 1 (2) EYVL N:o L 378, 23.12.1992, s. 23 (3) EYVL N:o L 387, 31.12.1992, s. 1 (4) EYVL N:o L 108, 1.5.1993, s. 106 (5) EYVL N:o L 217, 31.7.1992, s. 29